kardosdrur/scandi-wiki huggingface dataset:
Jens Oddershede

Jens Nørgaard Oddershede (født 19. august 1945) er dr.scient. i kemi og var fra 2001-2014 rektor for Syddansk Universitet. I perioden 2005-2014 var han desuden formand for Rektorkollegiet.

Han blev student fra Thisted Gymnasium i 1964 og tog embedseksamen med hovedfag i kemi og bifag i fysik fra Aarhus Universitet i 1970. doktorgraden erhvervede han i 1978. 

I årene fra 1967 til 1977 var han ansat som instruktor, amanuensisvikar, stipendiat, seniorstipendiat, forskningsrådsstipendiat og lektorvikar ved Kemisk Insititut, Aarhus Universitet. I december 1977 blev han ansat ved Kemisk Institut, Odense Universitet, først som lektor og fra 1988 som professor. 

Derudover har han været gæsteansat ved flere udenlandske universiteter, bl.a. som postdoctoral fellow ved University of Utah og gæsteprofessor ved University of Florida.

Oddershede har desuden haft en lang række poster i flere bestyrelser, bl.a. Odense Erhvervsråd,  Syddanske Forskerparker og Akademiet for de Tekniske Videnskaber. Han er desuden bestyrelsesformand for Dansk Naturvidenskabsformidling.

Jens Oddershede har siden 24. marts 2010 været Kommandør af Anerkendelseskorset.

Kildehenvisninger

Eksterne henvisninger 
 Jens Oddershedes CV som pdf-fil fra SDU's hjemmeside

Fysikere fra Danmark
Ansatte ved Syddansk Universitet
Medlemmer af Akademiet for de Tekniske Videnskaber
Danskere i 1900-tallet
Danskere i 2000-tallet
Personer i Kraks Blå Bog
Kommandører af Anerkendelseskorset
Ansatte ved Odense Universitet
Alumni fra Aarhus Universitet
Sheridan (Wyoming)

Sheridan er en amerikansk by i Sheridan County, i staten Wyoming. I 2000 havde byen et indbyggertal på .

Ekstern henvisning 
 Sheridans hjemmeside (engelsk)

Byer i Wyoming
Al-Gama'a al-Islamiyya

al-Gama'a al-Islamiyya er en organisation der er blevet betegnet som et egyptisk terrornetværk, og er kædet sammen med attentatet på Anwar Sadat. 

To prominente medlemmer af organisationen har haft forbindelser til Danmark i 1990'erne: chef-ideologen Omar Abdel Rahman og talsmanden Abu Talal.
Rahman er nu fængslet i USA for det første terrorangreb på World Trade Center i 1993. Talal blev bortført af CIA under en rejse i Kroatien og senere udleveret til Egypten hvor han øjensynligt er blevet henrettet.

Referencer 

Terrorgrupper
Johan Bernhard Hjort

Johan Bernhard Hjort (født 25. februar 1895, død 24. februar 1969) var en norsk højesteretsadvokat og politiker. 

Han var medgrundlægger af det norske fascistiske parti Nasjonal Samling og næstformand 1933-37, hvor han brød med Vidkun Quisling. I 1941 blev han arresteret af Gestapo og sendt til Tyskland i 1942. Her blev han civilinterneret sammen med sin familie og Didrik Arup Seip under ret frie forhold, der gjorde det muligt for dem at gennemføre et stort humanitært arbejde med at redde skandinaviske fanger fra koncentrationslejre. Det var familiens navnelister, der var grundlaget for aktionerne med de hvide busser i foråret 1945. Især Hjorts datter Wanda var aktiv i aktionerne.

Efter anden verdenskrig genoptog Hjort sin advokatvirksomhed, og han blev blandt andet kendt som forsvarer for homoseksuelles rettigheder samt for kontroversielle kunstneres udtryksfrihed i blandt andet Agnar Mykle-sagen.

Eksterne henvisninger 

Jurister fra Norge
Nordmænd i 2. verdenskrig
Jin-Soo Kwon

Jin-Soo Kwon er en fiktiv karakter i den amerikanske tv-serie Lost, spillet af Daniel Dae Kim.

Under optagelserne af "Ji Yeon" blev Daniel arresteret for spirituskørsel; Noget han fortrød og undskyldte offentligt i pressen.

Baggrund 
Jin og co-karakteren Sun-Hwa Kwon var ikke en del af seriens originale udkast. Det var først da Yunjin Kim auditionerede efter rollen som Kate Austen, at forfatterne implementerede det koreanske ægtepar.

Personlighed 
Jin en autoritær og loyalt indstillet personlighed. Han har en klar, ambitiøs idé om hvad han vil i livet. Han tager dagligt imod ordre fra Mr. Paik – Suns far – men er selv meget bestemmende overfor Sun. Specielt på øen og tiden op til. Han ændrer denne indstilling i løbet af anden sæson, hvorefter han synes at bløde op, selvom der fra tid til anden kommer enkelte "tilbagefald."

Sprog og navn 
Jin er den eneste figur i serien der ikke snakker engelsk. Skuespillere bag, Daniel Dae Kim er koreansk men voksede op i Pennsylvania og snakker derfor flydende engelsk og koreansk med amerikansk accent. På settet instrueres han af en dialekttræner og Yunjin Kim til at snakke uden accenten.

I Korea er der tradition for at familienavnet står først, og derfor burde han teknisk set hedde Kwon Jin-Soo.

Biografi

Før flystyrtet 
Jin blev født til en fattig fiskerfamilie i en koreansk landsby, og opvoksede med en far, der end ikke kunne vide sig sikker på det biologiske bånd, på grund af moderens prostitutionsjob. Jin ved dog intet om moderens foretagende; End ikke efter moderen opsøger Sun og afpresser hende for $100.000.

Efter flystyrtet

Sæson 1

Sæson 2

Sæson 3 
Jin, Sun og Sayid sejler i land ved broen og han opdager at Sun og Sayid på engelsk planlægger et baghold, han ikke er klar over. Han fortæller Sun at han forstår engelsk bedre end de regner med.

Jin tager på udflugt med Desmond, Hurley og Charlie.

Han er med i bagholdet mod The Others.

Sæson 4 
Jin genforenes med Sun da alle overlevende mødes foran flyets cockpit.

Trivia 
 Det var i seriens originale udkast ikke meningen at et koreansk par medvirkede.

Fodnoter 

Kwon, Jin-Soo
Didrik Arup Seip

Didrik Arup Seip (født 31. august 1884, død 3. maj 1963) var en norsk sprogforsker. Han var professor i norsk riksmål og senere i nordisk sprogvidenskab ved Universitetet i Oslo. Han var universitetets rektor i perioden 1937-41.

Mest kendt i offentligheden er Seip nok for sin rolle under anden verdenskrig. Han blev efter besættelsen medlem af en midlertidig regering, men i 1941 blev han afsat fra sin universitetspost og arresteret. Han kom herefter til at sidde først i det norske fængsel Grini og senere i koncentrationslejren Sachsenhausen i Tyskland. Johan Bernhard Hjort og dennes familie fik imidlertid udvirket, at han kom ud herfra og i stedet blev civilinterneret i Tyskland. Hjort og Seip lagde derefter en stor indsats i at indsamle oplysninger om skandinaviske fanger i Tyskland, og disse oplysninger kom til at danne grundlag for den store aktion med at befri fangerne med de hvide busser.

Forskningsmæssigt arbejdede Seip med udgivelsen af blandt andet en videnskabelig udgave af Henrik Ibsens samlede værker samt af Henrik Wergelands skrifter. Dertil kommer, at han skrev om norsk sproghistorie og i den forbindelse stod som fortaler for riksmål frem for nynorsk.

Bibliografi 
 John Tuneld (1904-1982): Didrik Arup Seip : en bibliografi. Bymålslaget. Oslo, 1981.

Sprogvidenskabsfolk
Nordmænd i 2. verdenskrig
Ansatte ved Oslo Universitet
Medlemmer af Videnskabernes Selskab
Æresdoktorer ved Københavns Universitet
Julius Foss

Julius Christian Foss (21. april 1879 – 26. juni 1953) var en dansk organist og musikhistoriker. Hans søn var jazzguitaristen, bassisten og orkesterlederen Niels Foss.

Julius Foss tog organisteksamen i 1897 som elev af bl.a. Gottfred Matthison-Hansen, Otto Malling og Louis Glass. Han kom snart efter på konservatoriet (1900-1901) og studerede en kort tid i Frankfurt. Fra 1901-1949 var han organist ved Sundby Kirke, og samtidig var han medarbejder på Musikhistorisk Museum fra 1910-1943. Derudover virkede han som teorilærer, bl.a. gennem brevkurser.

Hans forskning på Musikhistorisk Museum drejede sig bl.a. om den danske musik i renæssancen. Musikforskeren Angul Hammerich henledte i 1910 hans opmærksomhed på syv gamle nodesamlinger fra 1541 med 165 kompositioner fra Christian 3.s tid i Det Kongelige Biblioteks håndskriftafdeling. Foss' indsats bestod bl.a. i at oversætte de gamle nodetegn til moderne noder. Dette arbejdet var afsluttet i 1916. Derefter skulle materialet sættes i sammenhæng med anden viden om tidens musik og i 1923 kunne Foss fremlægge sine resultater i Aarbog for Musik. For at udnytte sine arbejder i praksis oprettede Julius Foss i 1918 koret Dansk Mensural-Cantori, der specialiserede sig i a cappella musik fra renæssancens Danmark og Tyskland.

Fra 1905 til 1934 var Foss medlem af bestyrelsen i Dansk Organist- og Kantorsamfund, heraf fra 1922 til 1934 som formand. Han var konsulent på en række orgelsager og skrev artikler om orgler og andre muikemner. Han var anmelder ved Kristeligt Dagblad fra 1919 og medarbejder ved Illustreret Musikleksikon i 1925-26. Derudover har han skrevet Kortfattet Vejledning i Musikteori (1908-09) og en legatbog for musikere (1927). Han var redaktør af de 3 første udgaver af Organistbogen som giver et overblik over en lang række kirkerorgler og om fungerende og tidligere organister og kantorer. Endelig bidrog Foss med et par egne sange til nodetidsskriftet Nordens Musik.

Kilder 
 Dansk biografisk Leksikon 3. udgave
 KB fokusside med billede af Foss

Komponister fra Danmark
Organister fra Danmark
Danskere i 1900-tallet
Musikforskere fra Danmark
Pelle Møller

Pelle Møller (født 11. juli 1975 i København) er en dansk journalist og instruktør, som har virket bredt indenfor film og TV. I marts 2015 blev han ansat som redaktør på DR kanalen Ramasjang.

Karriere 
I 1999 medvirkede han i et enkelt afsnit af DR2s tv-sketchprogram Casper & Mandrilaftalen.

Han har skrevet og instrueret flere satire-tv-serier på DR2 fra 2001-2003.
 Perforama (med Anders Matthesen)
 Er du skidt, skat (med Mette Horn)
 Åndehullet
 OPS 

Han fik sit brede gennembrud i 2004, da han skrev og instruerede comedy-indslag til årets Melodi Grand Prix. Her spillede Mia Lyhne rollen som Pia, der var en stor grand-prix-fan.

Pelle Møller har også instrueret og skrevet reklamefilm og musikvideoer samt skrevet teaterstykket Vejen til Himlen på Teater Grob (2004).

Han har derudover arbejdet som journalist og tilrettelægger på diverse tv-programmer fra 1995-2001. Heriblandt Dansk Film Skat, Danish Music Awards og Aqua i Kina.

Han har også været vært på Stop en halv (TV3+, 1998), Popstars Live! (TV 2, 2001) og Bodil-prisuddelingen (DR2, 2003).

Han var tidligere filmskribent på ungdomsbladet Chili og internet-sitet Scope.
I foråret 2008 skriver han spændingsserien "Invasion" til DR-Fiktion (4 afsnit), og den 30. november 2008 er der premiere på "For enhver pris" på P2 – en krimi-serie på 12 afsnit som Pelle Møller er hovedforfatter på.

Han skrev den Oscar-nominerede kortfilm Helmer & Søn (Nordisk Film, 2007). 
I 2008 skriver og instruerer han kortfilmen "Make My Day" (M&M Productions) som bl.a. er blevet udtaget til konkurrence på flere prestigefyldte filmfestivaller – blandet andet AFI Fest, Hollywood og Manhattan Short Film Festival.

I marts 2010 var der premiere på 2. sæson af "For enhver pris" (8 afsnit – alle skrevet af Pelle Møller). Han er instruktør og manuskriptforfatter på radioserien "Gys på P1" – der kan fås som podcast (sommer 2010) og kunne høres på P1 i efteråret 2010. Han har ligeledes produceret Pubertetsguiden for DR Ultra.

Pelle Møller har løbende skrevet og udviklet spillefilm, serier og kortfilm hos forskellige danske produktionsselskaber. I marts 2015 blev han ansat som redaktør på Ramasjang.

Noter

Eksterne henvisninger 
 

Dramatikere fra Danmark
Tv-værter fra Danmark
Personer fra København
Dansksprogede forfattere fra Danmark
Felix Kersten

Felix Kersten (30. september 1898 – 16. april 1960) var massør for Heinrich Himmler, mens denne var leder af SS.

Kersten blev født i en baltisktysk familie i det russiskbesatte Estland og kæmpede under første verdenskrig i den tyske hær. I den forbindelse kom han med tyske tropper til Finland under den finske borgerkrig i 1918. Han indgik i den finske hær og blev i landet, hvorpå han opnåede finsk statsborgerskab i 1920 samt steg i graderne til sekondløjtnant i hæren.

I 1922 vendte han imidlertid tilbage til Tyskland, hvor han begyndte at arbejde som massør. Efterhånden fik han en række indflydelsesrige klienter, herunder prins Hendrik af Nederlandene og Benito Mussolinis svigersøn og udenrigsminister Galeazzo Ciano. Han følte sig også presset til at blive Himmlers massør, og han mente, at hvis han havde afslået, ville hans liv være i fare. Det lykkedes Kersten at lindre Himmlers stærke mavesmerter med sin kunnen, og derfor opnåede han Himmlers tillid helt til anden verdenskrigs afslutning.

Kersten var ikke tilhænger af nazismen, og på grund af sine mange kontakter kom han til at spille en rolle i det humanitære arbejde med at redde fanger fra koncentrationslejre under krigen. Han fungerede således som mellemmand mellem Folke Bernadotte og Himmler i de forhandlinger, der førte til redningsaktionen af en række skandinaviske fanger med de hvide busser i foråret 1945. Selv hævder han i sine memoirer at være skyld i, at hele det hollandske folk undgik at blive deporteret til Østeuropa. Disse påstande er nok overdrevne, men den hollandske regering anerkendte efter krigen ikke desto mindre hans indsats for landet. Ligeledes hævder han at have været afgørende for at redde de finske jøder fra tysk fangenskab, hvilket også må formodes at være en overdrivelse, selv om den finske regering gjorde brug af ham til at påvirke Himmler.

Efter krigen boede Kersten i Vesttyskland og senere i Sverige, og han blev svensk statsborger i 1953. Han udsendte sine erindringer med titlen "The Kersten Memoirs, 1940-1945" i 1947. 

Tyskere i 2. verdenskrig
Sines

Sines er en by i Portugal, grundlagt i 1362 og beliggende på vestkysten i Alentejo-regionen. Byen er administrativt sæde for kommunen på 203.30 km² og har  indbyggere, der er opdelt i to sogne. Mod nord og øst ligger kommunen Santiago do Cacém, mod syd og vest ligger Odemira og kysten til Atlanterhavet.

Byen er fødested for den berømte opdagelsesrejsende Vasco da Gama.

Byen har en væsentlig petrokemisk industri, og en af landets ældste vindmølleparker.

Referencer

Eksterne henvisninger 

Byer i Portugal
Green River (Wyoming)

Green River er en amerikansk by og administrativt centrum for det amerikanske county Sweetwater County i staten Wyoming. I 2000 havde byen et indbyggertal på .

Ekstern henvisning 
 Green Rivers hjemmeside (engelsk)

Byer i Wyoming
Trygve Bratteli

Trygve Martin Bratteli (11. januar 1910 – 20. november 1984) var en norsk politiker fra Det norske Arbeiderparti og statsminister i to perioder i 1970'erne.

Bratteli stammede fra små kår, og han arbejdede efter endt skolegang i flere forskellige brancher i løbet af 1920'erne. Han blev vækket politisk og fik sit første tillidshverv allerede, inden han fyldte tyve år. I midten af 1930'erne skrev han som redaktør af en arbejderavis, og han opnåede nye tillidsposter.

Den tyske besættelse af Norge gjorde Bratteli til modstandsmand under anden verdenskrig, og han blev arresteret af tyskerne i 1942. Han blev holdt som Nacht und Nebel-fange i koncentrationslejre, blandt andet Sachsenhausen. I foråret 1945 var han en af de fanger, der blev evakueret af de hvide busser, og da vejede han blot 47 kg.

Efter krigen blev han formand for Forsvarskommissionen, der blev oprettet i 1946. I maj 1950 blev han for første gang valgt ind i Stortinget, hvor han sad til 1981. Han blev allerede i 1951 finansminister, og denne post beholdt han – med en pause på et par år undervejs – frem til 1960, hvorefter han var trafikminister til 1964.

Herefter fungerede han som Arbeiderpartiets gruppeformand fra frem til 1981, kun afbrudt af de to perioder, hvor han var statsminister. Det blev han første gang i 1971, hvor han dog måtte trække sig efter det norske nej til EF i 1972. Han fik igen posten i perioden 1973-76.

Trygve Bratteli skrev en række bøger, hvoraf den mest kendte beskriver hans oplevelser under krigen: "Fange i nat og tåge" (1980, dansk 1981).

Venner av Israel i Norsk Arbeiderbevegelse (VINA) har plantet en skov til hans minde i Yatir, Israel.

Famile 
Han var gift med Randi Bratteli, "journalist og forfatter, datter av Olav Larssen".

Kilder

Eksterne henvisninger 
 

 Biografi – Stortinget.no 

Norges statsministre
Nordmænd i 2. verdenskrig
Finansministre fra Norge
Stortingsrepræsentanter fra Arbeiderpartiet
Arbeiderpartiets ledere
Hønefoss

Hønefoss er en by på Østlandet i Norge der ligger i Ringerike kommune i Buskerudfylke. Frem til 1964 var byen også en selvstændig kommune.

Hønefoss er en indlandsby og et centralt knudepunkt på Østlandet. Herfra går blandt andet jernbane til Bergen, Drammen og Oslo og til Gjøvik via Roa. Via Hønefoss går desuden hovedfærdselsåren E16 til Vestlandet via Valdres samt rigsvej 7 til Vestlandet via Hallingdal og rigsvej 35 til Hokksund og Hadeland.

Hønefoss fik bystatus i 1852 og er i dag et naturligt handelscentrum for befolkningen i kommunerne Ringerike, Hole og Jevnaker. Byen ligger som det nordligste punkt i en triangel med Drammen i syd og Oslo i sydøst. I vore dages moderne småby bor ca. 14.000 indbyggere, fordelt på områderne på nordsiden og sydsiden af elven Begna, som siden slutningen af 1870'erne har delt byen i to. Den moderne del af byen voksede efter den tid frem på sydsiden af elven.

I Hønefoss løber Begna, lige neden for Hønefossen, sammen med Randselven og danner Storelven, der løber ned i Tyrifjorden

Eksterne henvisninger 

 Fotografier fra Hønefoss og omegn ca. 1880-1941 i Nasjonalbibliotekets arkiv

Byer i Norge
Buskerud fylke
Realrente

Realrenten er betegnelsen for debitors realafkast af en investering beregnet som gældsbrevets/obligationens nominelle rente korrigeret for inflationen, f.eks. i forbindelse med investering i realkreditobligationer eller statsobligationer.

Realrenten findes ved udtrykket:    

Den nominelle rente benævnes også "påtrykt rente", "kuponrenten" eller "pålydende rente".

Renteformer

nl:Rente#Reële rente
Helmut Newton

Helmut Newton, født Helmut Neustädter (31. oktober 1920 i Berlin – 23. januar 2004 i Hollywood, USA) var en tysk-australsk fotograf særligt berømt for sine fotografier af nøgne kvinder.

Han opvoksede i Tyskland og som jøde valgte han at forlade landet i 1938.  Han flyttede først til Singapore og senere Australien. Senere boede han i Monaco og USA.

På Gendarmenmarkt i Berlin findes en Helmut Newton Bar.

Eksterne henvisninger 
 

Fotografer fra Tyskland
Fotografer fra Australien
Personer fra Berlin
Begna

Begna er hovedelven i Begnavassdraget. Elven løber fra Filefjell i den sydlige del af Jotunheimen, gennem Valdres og sydover til Nes i Ådal, hvor den løber ud i søen Sperillen. Fra Sperillen løber den videre mod Hønefoss, hvor den løber sammen med Randselven og danner Storelven, der lidt sydligere munder ud i Tyrifjorden.

Eksterne henvisninger 

Vandløb i Innlandet
Vandløb i Viken
Eksponentiel vækst

Den eksponentielle vækst er en måde, hvorpå en mængde kan forøges eller formindskes. Dette er f.eks. formeringen af bakterier eller henfald af radioaktive stoffer. Renters rente er også et eksempel på en eksponentiel vækst.

Matematisk udformning 

En eksponentiel vækst (også kaldt procentuel vækst) kan skrives på formen
,hvor  og .  er udviklingshastigheden – også kaldet grundtallet for funktionen.
 hvis  vil grafen være stigende (voksende funktion).
 hvis  vil grafen være en vandret linje (konstant funktion).
 hvis  vil grafen være faldende (aftagende funktion).
En eksponentiel vækst vil danne en ret linje på enkeltlogaritmisk papir.

Kendes to punkter  og  kan konstanten  findes ved formlen  og  kan herefter findes ud fra  eller :
 eller

Eksponentialfunktion 

Den naturlige eksponentialfunktion  eller  kan defineres på flere forskellige ækvivalente måder som en uendelig række. Specielt kan den defineres ved potensrækken:

 

eller som grænseværdien af en talfølge:

 

I disse definitioner er  fakultetet af , og  kan eksempelvis være et reelt tal, komplekst tal, et element i en Banachalgebra (eksempelvis en kvadratisk matrix) eller et element i legemet af p-adiske tal.

Bestemmelse af fordoblings- og halveringskonstanten i en eksponentialfunktion 
Fordoblingskonstanten og halveringskonstanten er udtryk der bruges om eksponentiel udvikling og fortæller, hvor langt man skal gå ud ad abscisseaksen for at få fordoblet (eller halveret) funktionsværdien, denne længde er nemlig konstant. 

En eksponentielt voksende funktion er generelt skrevet:

Fordoblingskonstanten  er i denne givet som:

Ved halveringskonstanten er det dog ikke , men  (som er det samme som ), altså gælder:

Eksempel 
Som et eksempel kigges på formeringen af bakterier: Start med fem bakterier og antag at en bakterie deler sig en gang i minuttet.
Ved starten, dvs. ved tiden  haves altså 5 bakterier. Efter et minut haves 10, efter to minutter 20, efter tre minutter 40, efter fire minutter 80.

Matematisk set vil det omtalte eksempel have formlen , hvor  er antal bakterier og  betegner tiden i minutter. Efter f.eks. 10 minutter vil der altså være  bakterier.

Væksthastighed 
Som det kan ses i eksemplet, vokser eksponentielle funktioner meget hurtigt. Det er en kendt regel, at de vokser hurtigere end potensfunktioner. Deres væksthastighed fås ved differentiering:

Altså: En eksponentiel funktions væksthastighed er i sig selv en eksponentiel funktion. Faktisk vokser hastigheden hurtigere end selve funktionen, grundet det ekstra led . Og faktisk vokser accelerationen af denne endnu hurtigere, idet:

En potentiel udvikling er ikke lige så hurtig. Dette ses tydeligt, idet:

Og fortsat:

Er funktionen et polynomium, fås snart en konstant: , som ved næste differentiering bliver væk.

Se også 

Funktioner
Matematisk modellering
Sigri

Sigri er en lille fiskerby nær det vestligste punkt af øen Lesbos, i Grækenland. Navnet kommer fra det græske ord for sikkerhed. Sigri har nemlig en sikker havn. Byen har også en ruin af et tyrkisk fort fra 1746, der er bygget under den osmanniske besættelse. Fortet overvåger Sigri-bugten og den lange ø Nissiopi, der dækker bugtens munding og giver læ for vinden. Havnen i Sigri er stor nok til store fartøjer og endda færger fra fastlandet. Men næsten al skibstrafik til Lesbos lægger til i Mytilini på øens østlige side.

Der er flere restauranter. De fleste har også fisk fra lokalområdet på menuen. 

Sigri er også hjemby for Det Naturhistoriske Museum for Lesbos Forstenede Skov. Den Forstenede Skov ligger et par kilometer inde i landet øst for Sigri, men der også mange små og store forsteninger at se lige omkring Sigri.

Sigri ligger i den tørre ende af Lesbos, og det er sparsomt med vegetation og landbrug. Området er tyndt befolket, og der kommer ikke mange turister. 

Der kan være en del vind, men det er altid mulig at vælge en læ strand, en klit eller den læ ende af en strand. Sigri er endnu ikke opdaget af windsurfere. 

Bystranden er en flot 180 grader stor bugt med gråt sand og er som regel børnevenlig.

Omkring Sigri finder man de bedste sandstrande på Lesbos. Der er seks gode sandstrande, hvor nøgenbadning er en mulighed inden for gåafstand fra byen.

External links 
Sigri
The Natural History Museum 

Byer i Grækenland
Lesbos
Axel Frederiksen

Axel Carl Christian Frederiksen (23. oktober 1894 – 15. november 1951) var en dansk musiker og komponist.

Allerede som 14-årig skrev han sine første melodier, han skrev flere børnesange og værker for børnekor – flere af dem blev opført i radioen i både Danmark og Sverige. Senere blev det til en lang række lettere musikstykker og dansemelodier, for Axel Frederiksen først og fremmest restaurationsmusiker. Han spillede på Landmandshotellet, hos Wivel og senere i National. Fra 1927 var han selv kapelmester i Alkazar.

Men det musikstykke, han kendes for i dag er Københavnermarch, som er kendt over det meste af verden og stadig spilles af mange orkestre.

Kilde 
 Københavns Jernbaneorkester 
 Trykte noder i KB

Komponister fra Danmark
Danskere i 1900-tallet